# 📣 Oferta laboral

**Responsable de polítiques d’atenció social**

La [Taula d’Entitats del Tercer Sector Social de Catalunya](https://www.tercersector.cat/) busca incorporar al seu equip una persona tècnica que, dins de l’Àrea de Polítiques Socials, ocupi la plaça de “Responsable de polítiques d’atenció social”.

La Taula té el compromís de vetllar per representar el conjunt de la societat catalana, comprenent-ne la seva diversitat. És per això que volem fomentar i valorar la presentació de candidatures per part de perfils infrarepresentats en el nostre equip de treball.

# 🎯 Funcions principals

* Suport a les àrees d’incidència política i de polítiques socials de la Taula, especialment pel que fa als àmbits vinculats amb l’àrea i les polítiques d’atenció social.
* Planificació i coordinació de sessions de treball, tant internes amb les entitats membres com externes amb altres actors.
* Participació en l’elaboració d’anàlisi i documents en temes relacionats amb els àmbits d’incidència següents: pobresa i acció humanitària, serveis i model d’atenció a les persones, i serveis i model d’atenció a l’envelliment i l’envelliment prematur.
* Secretaria tècnica dels següents Grups de Treball:
  + Grup de Treball de Pobresa i Acció Humanitària.
  + Grup de Treball de Model d’Atenció a la Persona (atenció comunitària centrada en la persona, atenció integrada social i sanitària, sistema de cures, Cartera de Serveis, etc.)
  + Grup de Treball d’Envelliment.
* Participació en campanyes i projectes d’incidència en els que està implicada l’organització, en coordinació amb altres àrees o entitats.
* Suport en l'organització d’actes i esdeveniments relacionats amb les temàtiques de l’Àrea de Polítiques Socials.
* Generació i gestió del coneixement intern i extern.

# 🧩 Perfil i competències:

* Grau en Sociologia, Ciències Polítiques, o altres branques de les ciències socials.
* Formació especialitzada en, almenys, algun dels àmbits de l’Àrea.
* Coneixement i experiència en el tercer sector social.
* Experiència en processos d’incidència política.
* Capacitat de coordinació de grups de treball.
* Coneixement de les institucions públiques.
* Capacitat i experiència en redacció d’informes, dictàmens i anàlisis normatiu.
* Coneixement de la legislació en polítiques socials.
* Coneixement en tècniques d’investigació social.
* Coneixement i experiència en l’ús d’eines TIC.
* Domini de la llengua catalana, amb excel·lent capacitat de redacció i comunicació escrita. Altres llengües d’ús: castellà i anglès.
* Es valorarà la capacitat d’iniciativa, d’organització i autonomia personal.
* Es valorarà la capacitat de generar consens, de treball en equip i flexibilitat organitzativa.

# 🤝 Oferim:

* Formar part de l’entitat de tercer nivell representativa del tercer sector social.
* **Tipus de contracte:** Indefinit.
* **Jornada:** completa (38 hores/setmana). Flexibilitat horària.
* **Treball a distància:** opcionals, dos dies a la setmana, un cop passat el període d’integració a l’equip i a les responsabilitats.
* **Retribució:** 30.388,04 € bruts anuals
* **Incorporació:** immediata
* **Ubicació:** c/ Girona 34 de Barcelona (centre ciutat).

# 📬Com presentar la candidatura:

Envia el teu **CV** i una carta de motivació a **taula@tercersector.cat** indicant en l’assumpte “**PL03-2025\_Nom\_Cognoms**” fins el **04 de juny de 2025**.

Es contactarà amb les candidatures preseleccionades fins al 10 de juny per acordar entrevistes personals. Les persones candidates que no hagin rebut cap comunicació de la Taula abans d’aquesta data poden donar per desestimada la seva candidatura.

Si vols contribuir a enfortir el tercer sector social a Catalunya i tens ganes de formar part d’un equip compromès i transformador, t’estem esperant!